Wojciech Szczęsny

Wojciech Tomasz Szczęsny (Polonisht: [ˈvɔjt͡ɕɛx ˈʃʧ̑ɛ̃w̃snɨ]; lindur më 18 prill 1990) është një futbollist polak i cili luan si portier për klubin spanjoll Barcelona.

Szczęsny e nisi karrierën e tij në Varshavë te Agrykola dhe më pas Legia. Në vitin 2006, ai u bë pjesë e akademisë së Arsenalit, duke debutuar si profesionist në vitin 2009. Pas një sezoni në huazim Brentfordi, Szczęsny u bë titullar i ekipit londinez, duke fituar dy FA Cup si dhe Dorezën e Artë të Premier Ligës në sezonin 2013–14 sëbashku me Petr Čech. 

Pas kësaj, ai u huazua për dy sezone rresht në Itali te Roma në vitin 2015, duke u dalluar me performancat e tij. Në vitin 2017, ai u transferua te Juventusi, ku në sezonin e parë fitoi kampionatin dhe kupën duke shërbyer si rezerva e veteranit Gianluigi Buffon. Pas largimit të tij, Szczęsny fitoi dy kampionate rresht në sezonet e ardhshme si dhe u emërua Portieri më i mirë i Serie A. Në vitin 2024, ai njoftoi tërheqjen nga futbolli por bëri një rikthim të shpejtë duke firmosur me Barcelonën në Spanjë.

Në nivel ndërkombëtar, Szczęsny u aktivizua në 84 ndeshje me kombëtaren polake nga viti 2009 e deri në 2024. Ai luajti turnamentin e parë madhor në UEFA Euro 2012, ku Polonia ishte vend bashk-organizator. Pas kësaj, ai u aktivizua në edicionet 2016, 2020 dhe 2024 të Kampionatit Evropian si dhe edicionet 2018 dhe 2022 të FIFA Kupës së Botës.

Karriera me klube
Barcelona
Më 2 tetor 2024, Szczęsny tërhoqi vendimin e tij për largimin nga futbolli duke firmosur një marrëveshje deri në fund të sezonit 2024–25 me Barcelonën. Ai u zgjodh të zëvëndësonte titullarin Marc-André ter Stegen, i cili kishte pësuar një dëmtim të rëndë. Megjithatë, trajneri Hansi Flick konfirmoi se Szczęsny do të ishte rezerva e spanjollit Iñaki Peña. Ai bëri debutimin me klubin më 4 janar 2025 në fitoren 4–0 kundër Barbastros në Kupën e Mbretit. Ai më pas luajti si titullar në të dy ndeshjet e Superkupës së Spanjës kundër Athletic Bilbaos dhe Real Madridit. Pavarësisht se u përjashtua me karton të kuq në finale kundër Realit, Barcelona arriti të fitonte ndeshjen dhe trofeun.

 Referime 

 Lidhje të jashtme 

Wojciech Szczęsny te 90minut.pl 

Kategoria:Lindje 1990
Kategoria:Njerëz që jetojnë
Kategoria:Futbollistë polakë
Kategoria:Futbollistë në kombëtaren polake
Kategoria:Futbollistë në Legia Varshava
Kategoria:Futbollistë në Brentford F.C.
Kategoria:Futbollistë në Arsenal F.C.
Kategoria:Futbollistë në A.S. Roma
Kategoria:Futbollistë në Juventus F.C.
Kategoria:Futbollistë në Premier League
Kategoria:Futbollistë në Serie A
Kategoria:Futbollistë në UEFA Euro 2012
Kategoria:Futbollistë në UEFA Euro 2016
Kategoria:Futbollistë në 2018 FIFA Kupën e Botës